=== Fra 1937 til {{CURRENTYEAR}} ===
Da mølledriften i [[Danmark]] generelt var i tilbagegang i 1930-erne, opgav familien Pedersen mølledriften i 1937, men fortsatte med savværket og installerede også maskiner, der fremstillede [[emballage]]. Møllens inventar blev solgt og efter Niels Pedersens død i 1942 afhændede familien ejendommen og møllen. Den var herefter ikke i brug i over 30 år. Møllen forfaldt og i 1972 mistede den en del af vingefanget.
Borgere i Ramløse tog initiativ til en restaurering af møllen, hvis udvendige profil var genskabt i 1974. I 1979 overtog [[Helsinge Kommune]] møllen og de øvrige bygninger på matriklen. Under [[storm]]en [[24. november]] 1981 blæste hat og vinger af møllen, som dog med støtte fra Ramløse Mølleforening og borgernes frivillige arbejdskraft blev retableret, ligesom kommunen gennemførte nye restaureringsarbejder samt en ny spåndækning af kroppen.<ref name= Lebech3/> Der blev anskaffet inventar fra nedlagte møller, således at møllen siden midten af 1980-erne har været fuldt funktionsdygtig. I [[2003]] og allerede igen i [[2020]] knækkede den ene vingearm, men begge gange lykkedes det at finansiere nye vinger. I dag er der bebyggelse rundt om møllen, som derfor fremstår som integreret i den nordøstlige del af Ramløse.<ref name=Lebech> Lebech-Sørensen, bd. 2 (2004), s. 138</ref> Mølleforeningen gennemfører 6 arrangementer årligt, hvor møllen arbejder, ligesom der er udstillinger og salg fra boder, blandt andet på Håndværkets dag.<ref name=holbo>{{Cite web |url=http://www.hhkc.dk/index.php/museer/ramloese-moelle |title=Holbo Herreds historiske kulturcenter om Ramløse Mølle |access-date= 1. august 2013 |archive-date=19. juni 2013 |archive-url=https://web.archive.org/web/20130619093819/http://www.hhkc.dk/index.php/museer/ramloese-moelle |url-status=dead }}</ref><ref name=Lebech3> Lebech-Sørensen, bd. 2 (2004), s. 141</ref> Håndværksmuseet udstiller værktøj, som har været benyttet af [[skomager]], [[bødker]]e, [[kobbersmed]]e m.fl.
<gallery>
Fil:Rammol.jpg|alt=Ramløse mølle med lukkede klapper ved håndværkets dag|Ramløse Mølle i 2013, fotograferet fra sydvest
Fil:Ramlose molle2.JPG|Ramløse Mølle påsat sejl på ''håndværkets dag'' den [[14. juli]] [[2013]]
Fil:Undermol2.jpg|Undermøllen og [[Galleri (mølleteknik)|galleriet]] på Ramløse Mølle
Fil:Museeumram.jpg|Værksted ved Ramløse Mølle, hvor der er et lille [[museum]]
Fil:Ramlose hat.jpg|Et kig ud af hatten I Ramløse Mølle
</gallery>
Bygninger,_konstruktioner_og_anlæg